CELEX: 22020D0896
Language: sk
Date: 2019-12-13 00:00:00
Title: Rozhodnutie Výboru pre vnútrozemskú dopravu Spoločenstva a Švajčiarska Č. 1/2020 z 19. júna 2020 o zosúladení rozhodnutia č. 2/2019 s dátumami transpozície smerníc Európskeho parlamentu a Rady (EÚ) 2016/797 a (EÚ) 2016/798, ktoré sa odložili z dôvodu pandémie COVID-19 [2020/896]

30.6.2020   
               
               
                  SK
               
               
                  Úradný vestník Európskej únie
               
               
                  L 206/65
               
            
         ROZHODNUTIE VÝBORU PRE VNÚTROZEMSKÚ DOPRAVU SPOLOČENSTVA A ŠVAJČIARSKAČ. 1/2020
         
         z 19. júna 2020
         
            o zosúladení rozhodnutia č. 2/2019 s dátumami transpozície smerníc Európskeho parlamentu a Rady (EÚ) 2016/797 a (EÚ) 2016/798, ktoré sa odložili z dôvodu pandémie COVID-19 [2020/896]
         VÝBOR,
         so zreteľom na Dohodu medzi Európskym spoločenstvom a Švajčiarskou konfederáciou o železničnej a cestnej preprave tovaru a cestujúcich (1) (ďalej len „dohoda“), a najmä na jej článok 52 ods. 4,
         keďže:
         cieľom rozhodnutia spoločného výboru č. 2/2019 z 13. decembra 2019 (2) je zachovať plynulé fungovanie železničnej dopravy medzi Švajčiarskom a Európskou úniou v súlade s požiadavkami zavedenými smernicou Európskeho parlamentu a Rady (EÚ) 2016/797 (3) a smernicou Európskeho parlamentu a Rady (EÚ) 2016/798 (4). Európsky parlament a Rada vzhľadom na mimoriadne okolnosti vyplývajúce z pandémie COVID-19 prijatím smernice (EÚ) 2020/700 (5) odložili dátumy transpozície smerníc (EÚ) 2016/797 a (EÚ) 2016/798. Rozhodnutie spoločného výboru č. 2/2019 by sa malo zosúladiť s dátumami transpozície, ktoré sa uvedenou smernicou zmenili,
         ROZHODOL TAKTO:
         
            Článok 1
            V článku 7 rozhodnutia Výboru pre vnútrozemskú dopravu Spoločenstva a Švajčiarska č. 2/2019 z 13. decembra 2019 sa vkladá tento nový odsek 2a:
            
                        „2a.
                     
                     
                        Článok 2 ods. 1 a/alebo článok 3 ods. 1 rozhodnutia spoločného výboru č. 1/2013 sa naďalej uplatňujú do 31. októbra 2020 v prípade členských štátov, ktoré informovali agentúru a Komisiu podľa článku 57 ods. 2a smernice (EÚ) 2016/797 alebo článku 33 ods. 2a smernice (EÚ) 2016/798.“
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Berne 19. júna 2020
            
               
                  Za Švajčiarsku konfederáciu
               
               
                  predseda
               
               Peter FÜGLISTALER
            
            
               
                  Za Európsku úniu
               
               
                  vedúca delegácie Európskej únie
               
               Elisabeth WERNER
            
         
         
            (1)  Ú. v. ES L 114, 30.4.2002, s. 91.
         
            (2)  Ú. v. EÚ L 13, 17.1.2020, s. 43.
         
            (3)  Smernica Európskeho parlamentu a Rady (EÚ) 2016/797 z 11. mája 2016 o interoperabilite železničného systému v Európskej únii (Ú. v. EÚ L 138, 26.5.2016, s. 44).
         
            (4)  Smernica Európskeho parlamentu a Rady (EÚ) 2016/798 z 11. mája 2016 o bezpečnosti železníc (Ú. v. EÚ L 138, 26.5.2016, s. 102).
         
            (5)  Smernica Európskeho parlamentu a Rady (EÚ) 2020/700 z 25. mája 2020, ktorou sa menia smernice (EÚ) 2016/797 a (EÚ) 2016/798, pokiaľ ide o predĺženie lehôt určených na ich transpozíciu (Ú. v. EÚ L 165, 27.5.2020, s. 27).